
	Частична предварителна оценка на въздействието

	Институция:
Министерство на туризма
	Нормативен акт:
Проект на Постановление на Министерския съвет за изменение и допълнение на нормативни актове на Министерския съвет (Наредбата за Националния туристически регистър и за условията и реда за вписване в Националния регистър на туристическите забележителности, фестивали и събития и Тарифата за таксите, които се събират по Закона за туризма)

	☐ Не е включен в законодателна/оперативна програма на Министерския съвет
	☒ Включен е в оперативна програма на Министерския съвет под № 47 и № 48 за периода юли - декември 2026 г.

	Лице за контакт:
Неделка Фингарова
	Телефон и ел. поща:
02/904 68 95, N.Fingarova@tourism.government.bg

	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности
Проблем 1 „Доставчиците на атракционни услуги, представляващи източник на повишена опасност са в невъзможност законосъобразно да упражняват дейността си поради липсата на функциониращ Регистър на доставчиците на атракционни услуги, което води до правна несигурност и рискове, както за дейността, така и за потребителите на услугите“.
Със Закона за общите изисквания за безопасност при предоставяне на атракционни услуги, представляващи източник на повишена опасност (ЗОИБПАУПИПО) е въведена задължителна регистрация на доставчиците на тези услуги като условие за осъществяване на дейността.
Регистрацията на доставчиците на атракционни услуги съгласно закона се извършва от министъра на туризма или от оправомощено от него длъжностно лице, от кмета на общината/ кмета на района, или от оправомощени от тях длъжностни лица чрез вписване в Регистъра на доставчиците на атракционни услуги, представляващи източник на повишена опасност – част от Националния туристически регистър. Вписването в регистъра се извършва с въвеждане на изискуемите данни по ЗОИБПАУПИПО чрез съответен интерфейс и сигурна комуникационна свързаност. Регистърът е публичен и се поддържа като електронна информационна система със свободен и безплатен достъп.
Регистърът на доставчиците на атракционни услуги все още не функционира, тъй като не са регламентирани условията и редът за поддържане и ползване на регистъра като част от  Националния туристически регистър.
[bookmark: _Hlk236662787]До влизането в сила на ЗОИБПАУПИПО липсва задължение за създаване на база данни относно доставчиците на атракционни услуги. Събраната неофициална информация сочи следното:
1. услуги, за предоставянето на които се ползват увеселителни съоръжения, представляващи източник на повишена опасност
В България общият брой на лунапарковете варира между 15 и 25 по-големи и разпознаваеми обекта (без да се броят малките единични детски кътове с надуваеми замъци в градските паркове).
Точният брой не може да бъде фиксиран, тъй като много от пътуващите съоръжения оперират чрез частни фирми, обединени в Сдружението на собствениците на атракционни съоръжения в България (lunapark.bg) и променят локациите си постоянно. Постоянно съществуващите лунапаркове са приблизително 5 – 8 увеселителни обекти. Това са лунапаркове с фиксирана локация, които работят целогодишно или сезонно (всяко лято на едно и също място по Черноморието. Например: Лунапарк Слънчев бряг - най-големият постоянен атракционен увеселителен обект по българското Черноморие, разполагащ с класически съоръжения като скоростно влакче (Roller Coaster), гондола и въртележки. Парк Боби и Кели (parkbobykelly.bg) (София) - единственият голям парк в страната с комбинирана открита и закрита площ (над 5000 кв.м), работещ през всички сезони.
По-малки фиксирани атракционни обекти има в големите градски паркове, като например Лунапарка в Морската градина на Бургас и сезонните обекти в Китен, Приморско и Златни пясъци.
Пътуващите лунапаркове са приблизително 10 – 15 големи увеселителни обекти. Тези паркове нямат постоянен адрес. Те се придвижват с тежкотоварни камиони и гостуват по предварително обявен график в различни градове по време на традиционни панаири, събори, градски празници или фестивали. Например: Луна Парк Спасов Ленд, който е сочен в интернет пространството като най-големият пътуващ лунапарк в България. Той организира мащабни многодневни гостувания в столични паркове (напр. парк „Възраждане“, парк „Гео Милев“, Младост), а през активния летен сезон се  позиционира за постоянно на Крайбрежната алея в Несебър.
Доставчици на услуги с увеселителни съоръжения – приблизително между 15 и 25 по-големи доставчици и неустановен брой доставчици на услуги чрез пътуващи съоръжения.
Ползватели на атракционни услуги с увеселителни съоръжения – всеки български и чуждестранен гражданин, намиращ се на територията на Република България, като потенциалните ползватели на атракционни услуги, представляващи източник на повишена опасност са неограничен брой.
2. въздушноатракционни услуги
Лица, предлагащи въздушноатракционни услуги: авиационни оператори - 2 бр. авиационни оператори за специализирана операция „скокове с парашут“ от самолет и съответно издадени от ГДГВА високорискови разрешения за изпълнение на полети за скокове с парашут; 9 бр. аеростати (балони с горещ въздух) с активна регистрация и летателна годност; 18 бр. вписани в регистъра на ГВС с активна регистрация мотоделтапланери, от които 10 бр. мотоделтапланери с валидна летателна годност; 48 бр. свръхлеки въздухоплавателни средства, вписани с регистъра с активна регистрация , от които 45 бр. са с валидна летателна годност; 4 бр. безмоторни самолети с валидна летателна годност; 1 бр. паратрайк с валидна летателна годност; 6 бр. жирокоптери, от които 5 бр. с валидна летателна годност. Общият брой на доставчиците на въздушноатракционни услуги възлиза на 84 бр.  
3. водноатракционни услуги във вътрешните морски води, териториалното море и вътрешните водни пътища
Лицата, предоставящи водноатракционни услуги – 58 юридически лица, предоставящи услуги в 104 зони за предоставяне на водноатракционни услуги във вътрешните морски води и териториалното море (данните са от летния туристически сезон на 2025 г.). Общият брой на регистрираните от ИА Морска администрация джетове - 2780 бр. На този етап точният брой на евентуалните бъдещи доставчици на водноатракционни услуги във вътрешните водни пътища не може да бъде посочен.
Ползвателите на водноатракционни услуги – броят на всички лица, ползвали всякакъв вид водноатракционни услуги през летния туристически сезон на 2025 г. във всички зони за предоставяне на водноатракционни услуги във вътрешните водни пътища и териториалното море, не може да бъде посочен, но средният брой ползватели на водноатракционната услуга „Воден парашут“ (парасейлинг) за един летен туристически сезон надхвърля 55 000 души, а средният брой ползватели на водноатракционната услуга „Водна шейна“ за един летен туристически сезон е над 830 000 души;
4. водноатракционни услуги извън вътрешните морски води, териториалното море и вътрешните водни пътища.
В България има десетки активно развити водни бази за атракционни и спортни услуги, които се намират на вътрешни водоеми (големи язовири и езера), отделно от морските плажове и извън пределите на класическите аквапаркове. Тези центрове (по данни от интернет пространството) предлагат богат асортимент от екстремни и развлекателни водноатракционни услуги като каране на джетове, флайборд, уейкборд, уиндсърф, ветроходство, водни ски и теглене на надуваеми атракциони (банани, рингове).
Такива водни обекти са например:
- Язовир Искър: най-големият хъб за водни спортове. Около него функционират няколко обособени бази:
Extreme Sport водна база: разположена на брега на язовира, предлага наем на джетове, моторни лодки, джетпак, уроци по флайборд и е-фойл (електрически сърф). Предлага се и организирано теглене на надуваеми водни атракциони;
Ветроходна база Искър и BORA Club Iskar (boraiskar.club): фокусирани върху по-спокойни, но активни развлечения. Предлагат се ветроходни лодки и катамарани под наем, обучения по уиндсърф, както и отдаване на каяци и падълбордове (SUP).
- Специализирани уейкборд и хидропаркове (Wake Parks)
Хидропарк Казичене (край София): водна база с full-size кабелен влек за водни ски, уейкборд и моноски. Предлагат се още водни колела, моторни лодки и джетове;
Wake Park Welldoers (с. Калековец, край Пловдив): водна база, специализирана в предлагането на уейкборд атракции, оборудвана с двуточкови кабелни системи и рампи за трикове;
Водна база Братушково (край Сливница): предлагат се професионални уейкборд уроци и наем на екипировка за уейкбординг зад задвижваща кабелна система;
Magic Cable (Осиковица (край Правец): езеро, превърнато в затворена база за екстремни водни спортове с двуточкова кабелна система.
- Големите планински язовири
Във вътрешността на страната редица други големи водоеми имат обособени зони или къмпинги, които действат като временни или постоянни водни бази през лятото:
Язовир Батак (курорт Цигов чарк): изключително популярен за каране на джетове, моторни лодки и водни колела. На място местни оператори редовно предлагат атракционни разходки и теглене на "банани".
Язовир Кърджали (в района на Главатарци): известен с плаващите си ресторанти и понтони, от които могат да се наемат джетове, каяци, както и да се направят разходки с моторни лодки навътре във водоема.
Язовир Доспат: поради планинския си характер е по-ориентиран към разходки с лодки, кану-каяк и уиндсърф.
- Освен горепосочените водноатракционни услуги по дефилетата на реките Струма, Искър и Арда се предоставя и водноатракционната услуга „рафтинг“, като активният сезон обикновено започва през м. март и продължава до м. ноември, като пролетното пълноводие (април – май) предлага най-висок адреналин за ползвателите на услугата.
Доставчици на водноатракционни услуги във водни обекти извън вътрешните морски води, териториалното море и вътрешните водни пътища– не е възможно да се определи броя им, предвид липсата на регистър и събрана статистическа информация.
Ползватели на водноатракционни услуги във водни обекти извън вътрешните морски води, териториалното море и вътрешните водни пътища – всеки български и чуждестранен гражданин, намиращ се на територията на Република България, като потенциалните ползватели на водноатракционни услуги във воднитне обекти са неограничен брой.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да бъде решен в рамките на съществуващото законодателство, защото по отношение условията и реда за поддържането и ползването на Регистъра на доставчиците на атракционни услуги, представляващи източник на повишена опасност, няма правна регламентация, а създаването на условия за регистрация не може да се постигне без нормативна уредба, която да определи функционалността на системата и отговорностите в регистърното производство.
1.3. Посочете защо действащата нормативна рамка не позволява решаване на проблема/проблемите.
Действащата правна рамка не позволява решаване на проблема, тъй като липсват правила и норми във връзка с функционирането на регистъра на доставчиците на атракционни услуги, представляващи източник на повишена опасност. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
С разпоредбата на чл. 7, ал. 12 ЗОИБПАУПИПО е регламентирана процедурата по вписването, промените и заличаването на вписването, като компетентността да уреди условията и реда за поддържането и ползването на Регистъра на доставчиците на атракционни услуги, представляващи източник на повишена опасност, е възложена на Министерския съвет. 
Действащата правна рамка възлага условията и редът за поддържане и ползване на регистъра да се определят с наредбата по чл. 165, ал. 2 от Закона за туризма. В тази връзка Министерският съвет следва да предприеме задължителни действия, като допълни Наредбата за Националния туристически регистър и за условията и реда за вписване в Националния регистър на туристическите забележителности, фестивали и събития.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?  
Не са извършвани последващи оценки на въздействието.
1.1. Кратко опишете проблема/проблемите и причините за неговото/тяхното възникване. По възможност посочете числови стойности
Проблем 2 „Липсват нормативно определени държавни такси, което възпрепятства предоставянето на административни услуги и създава несигурност за заявителите.“
За първоначалното вписване в регистъра на доставчик на атракционни услуги, представляващи източник на повишена опасност, както и за вписване на промени в обстоятелствата съгласно ЗОИБПАУПИПО следва да се събират такси, а такъв размер не е определен от Министерския съвет. 
До влизането в сила на ЗОИБПАУПИПО липсва задължение за регистриране на доставчиците на атракционни услуги, поради което няма официална статистика колко потребители биха ползвали административната услуга. Събраната неофициална информация сочи следното:
Доставчиците на услуги с увеселителни съоръжения, представляващи източник на повишена опасност, са приблизително между 15 и 25 по-големи доставчици и неустановен брой доставчици на услуги чрез пътуващи съоръжения.
Доставчиците на въздушноатракционни услуги: авиационни оператори - 2 бр. авиационни оператори за специализирана операция „скокове с парашут“ от самолет и съответно издадени от ГДГВА високорискови разрешения за изпълнение на полети за скокове с парашут; 9 бр. аеростати (балони с горещ въздух) с активна регистрация и летателна годност; 18 бр. вписани в регистъра на ГВС с активна регистрация мотоделтапланери, от които 10 бр. мотоделтапланери с валидна летателна годност; 48 бр. свръхлеки въздухоплавателни средства, вписани с регистъра с активна регистрация , от които 45 бр. са с валидна летателна годност; 4 бр. безмоторни самолети с валидна летателна годност; 1 бр. паратрайк с валидна летателна годност; 6 бр. жирокоптери, от които 5 бр. с валидна летателна годност. Общият брой на доставчиците на въздушноатракционни услуги възлиза на 84 бр.  
Лицата, предоставящи водноатракционни услуги – 58 юридически лица, предоставящи услуги в 104 зони за предоставяне на водноатракционни услуги във вътрешните морски води и териториалното море (данните са от летния туристически сезон на 2025 г.). На този етап броят на евентуалните бъдещи доставчици на водноатракционни услуги във вътрешните водни пътища не може да бъде посочен.
Доставчици на водноатракционни услуги във водни обекти извън вътрешните морски води, териториалното море и вътрешните водни пътища– не е възможно да се определи броя им, предвид липсата на регистър и събрана статистическа информация.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да бъде решен в рамките на съществуващото законодателство, защото като условие за първоначално вписване и за вписване на промени в обстоятелствата е необходимо да се внесат такси.
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаването на проблема, тъй няма определени държавни такси.
1.4. Посочете задължителните действия, произтичащи от нормативни актове от по-висока степен или актове от правото на ЕС.
С разпоредбата на чл. 6, ал. 5 ЗОИБПАУПИПО са въведени такси за  първоначално вписване и за вписване на промени в обстоятелствата, като  е възложено на Министерския съвет да определи техния размер с тарифата по чл. 69, ал. 3 от Закона за туризма. В тази връзка Министерският съвет следва да предприеме задължителни действия, като допълни Тарифата за таксите, които се събират по Закона за туризма.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на въздействието.

	2. Цели:
Цел 1 – да се осигури предвидима регулаторна среда при предоставянето на атракционни услуги, представляващи източник на повишена опасност. 
Чрез създаването на Регистъра на доставчиците на атракционни услуги, представляващи източник на повишена опасност ще се даде възможност за законно предоставяне на този вид услуги, тъй като законът изисква задължителна регистрация. 
Минималният брой доставчици, които ще се регистрират е 220 бр.
Цел 2 – да се осигури информираност за потребителите на услугите.
Чрез поддържането на публичен регистър за лицата, предоставящи атракционни услуги, представляващи източник на повишена опасност, ще се осигури информираност и доверие у потребителите на услугите. Всеки български и чуждестранен гражданин, намиращ се на територията на Република България, като потенциален ползвател на различните видове атракционни услуги ще може да провери дали услугата, която ползва, се предоставя от регистриран доставчик.
Цел 3 – да се осигури покриването на разходите за предоставяните услуги при вписване на доставчиците на атракционни услуги.
Чрез внасянето на определените такси за първоначална регистрация и за промени във вписаните обстоятелства се осигурява административната услуга и се покриват преките и непреките необходими разходи. 
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
1. Доставчици на атракционни услуги, представляващи източник на повишена опасност;
Реалният брой оператори, попадащи в приложното поле на режима не може да бъде посочен, тъй като преди влизането в сила на ЗОИБПАУПИПО не се е изисквала задължителна регистрация. Индикативният брой доставчици на атракционни услуги, представляващи източник на повишена опасност, които се очакват да подадат заявление за първоначално вписване, е минимум 220.
2. Ползватели на атракционни услуги, представляващи източник на повишена опасност – неограничен брой лица от всички възрасти;
Потенциалните потребители и ползватели на атракционни услуги, представляващи източник на повишена опасност - всеки български гражданин и всеки чуждестранен гражданин, намиращ се на територията на Република България. По данни от текущата демографска статистика, водена от НСИ, населението на Република България в края на 2024 г. е 6 437 360 души. По отношение на чуждестранните граждани като количествен показател биха могли да се ползват статистическите данни, събирани от НСИ за посещенията на чужди граждани в Република България. Така например през м. юли 2025 г. тези посещения са общо 2 004 682, като от тях 1 036 687 са конкретно с цел почивка и екскурзия, т.е. посещенията, които най-пряко са свързани с ползването на атракционни услуги.
Статистически данни са налице относно ползвателите на някои от водноатракционните услуги – средният брой ползватели на водноатракционната услуга „Воден парашут“ (парасейлинг) за един летен туристически сезон надхвърля 55 000 души, а средният брой ползватели на водноатракционната услуга „Водна шейна“ за един летен туристически сезон е над 830 000 души.
3. Министерство на туризма;
Регистрацията на доставчиците на въздушноатракционни услуги и водноатракционни услуги във вътрешните морски води, териториалното море и вътрешните водни пътища съгласно закона се извършва от министъра на туризма или от оправомощено от него длъжностно лице.
Министерството на туризма ще създаде Регистъра на доставчиците на атракционни услуги, представляващи източник на повишена опасност като информационна система - част от Националния туристически регистър.
4. Кметове на общини (265) и кметове на райони (35) и техните администрации.
Регистрацията на доставчиците на атракционни услуги с увеселителни съоръжения и водноатракционни услуги във водни обекти извън вътрешните морски води, териториалното море и вътрешните водни пътища се извършва от кмета на общината/ кмета на района, или от оправомощено от него длъжностно лице чрез вписване в Регистъра на доставчиците на атракционни услуги, представляващи източник на повишена опасност.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Министерският съвет не регламентира условията и редът за поддържане и ползване на Регистъра на доставчиците на атракционни услуги, представляващи източник на повишена опасност – част от Националния туристически регистър. 
Положителни (икономически/социални/екологични) въздействия:
Министерството на туризма спестява средствата за създаването на Регистъра на доставчиците на атракционни услуги, представляващи източник на повишена опасност – част от Националния туристически регистър. 
При този вариант няма положителни въздействия върху доставчиците на атракционни услуги и потребителите на тези услуги.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
Доставчиците на атракционни услуги, представляващи източник на повишена опасност, поради липса на регистрация трябва да преустановят дейността си, тъй като правото да се предоставя услугата възниква от датата на вписване на лицето в регистъра (чл. 7, ал. 7 ЗОИБПАУПИПО).
Невъзможността за регистрация ще доведе до прекратяване на икономическата дейност  на доставчиците, загуба на работни места, намаляване приходите в държавния бюджет. 
Потребителите на услугите в дейностите, свързани с развлечение и отдих, няма да могат да задоволяват потребностите си в тази насока.
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  
По-големият брой от предприятията, които са заети в бранша с предоставянето на атракционни услуги, представляващи източник на повишена опасност са микропредприятия. Вариантът „Без действие“ няма да има преки или косвени въздействия върху тях.
Административна тежест: 
Този вариант няма въздействие върху административните разходи на физическите и юридическите лица – доставчици на атракционни услуги. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на Постановление за изменение и допълнение на Наредбата за Националния туристически регистър“:
Описание:
Министерският съвет регламентира условията и редът за поддържане и ползване на Регистъра на доставчиците на атракционни услуги, представляващи източник на повишена опасност – част от Националния туристически регистър.
Доставчиците на атракционни услуги подават заявление за  регистрация съгласно изискванията на ЗОИБПАУПИПО и след вписване в регистъра могат законно да осъществяват своята икономическа дейност.
Министерският съвет упражнява възложената със ЗОИБПАУПИПО компетентност за издаване на подзаконови нормативни актове.
Положителни (икономически/социални/екологични) въздействия:
Доставчиците на атракционни услуги, представляващи източник на повишена опасност продължават да осъществяват дейността си, постигат обороти, осигуряват работни места и отчисления към държавния бюджет.
[bookmark: _Hlk236840858]При този вариант има косвено положително въздействия върху бюджета, тъй като с осигуряване на прозрачност и доверие, чрез създаването на публичен регистър за лицата, предоставящи атракционни услуги, представляващи източник на повишена опасност, този сектор от икономиката би се изсветлил, което би довело и до повишаване на постъпленията в бюджета.  
Неограниченият брой потребители на услугите в дейностите, свързани с развлечение и отдих, ще могат да задоволяват потребностите си в тази насока. Регистърът ще осигурява прозрачност и информираност за потребителите на атракционни услуги.
[bookmark: _Hlk236915842]Поддържането на регистрационен режим създава правна сигурност както за лицата, предоставящи атракционни услуги, така и за потребителите, което оказва положителен ефект за нарастването на инвестициите в този сектор на икономиката. 
Този вариант би имал косвено положително въздействия върху бюджета, тъй като с осигуряване на прозрачност и доверие, чрез създаването на публичен регистър за лицата, предоставящи атракционни услуги, представляващи източник на повишена опасност, този сектор от икономиката би се изсветлил, което би довело и до повишаване на постъпленията в бюджета.  
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Министерството на туризма финансира изграждането и поддържането на регистъра на доставчиците на атракционни услуги, представляващи източник на повишена опасност в размер на 20 000 евро за надграждането на софтуера, както и 5 600 евро за абонаментна поддръжка на софтуера и амортизации. Дейностите по вписване в регистъра се осигуряват чрез преки разходи за труд на експертите в размер на 18,83 евро за обработка на заявление.
Общинските администрации ще осигуряват дейностите по вписванията от тяхна компетентност чрез преки разходи за труд на експертите в размер на 18,83 евро за обработка на заявление. 
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  
[bookmark: _Hlk236840967]Този вариант би имал както преки, така и косвени положителни ефекти върху малките и средните предприятия. Поддържането на Регистър на доставчиците на атракционни услуги, източник на повишена опасност, които отговарят на изискванията при предоставянето на такива услуги, ще окаже влияние върху търговците, като те ще извлекат ползи от лоялната конкуренция и повишеното търсене на атракционните услуги.
Административна тежест: 
Доставчиците на атракционни услуги, представляващи източник на повишена опасност, трябва да попълнят заявление за регистрация и да осигурят документите, които се прилагат към заявлението - план за безопасност при предоставяне на услугите; проект на застрахователна полица на застраховка „Злополука“; документ от производителя за съответствие на съоръженията, оборудването и екипировката с приложимите изисквания за безопасност или сертификат за оценка на съответствието, издаден от акредитиран орган.
От предоставената информация от ИА „Българска служба по акредитация“ е видно, че размерът на разхода, който трябва да направи доставчикът на  атракционна услуга, за да получи сертификат, издаден от акредитиран орган за контрол от вид А е резултат на договаряне съгласно  изискването на т. 5.1.5. на стандарт БДС EN ISO IES 17020, поради което не може да бъде остойностен в част „Административна тежест“. 
[bookmark: _Hlk236840997]Този вариант може да доведе до повишаване на административните разходи само в краткосрочен план, до извършването на първоначалната регистрация. В дългосрочен план административните разходи биха намалели за търговците, тъй като те ще извлекат ползи от лоялната конкуренция и повишеното търсене на атракционните услуги.
(въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	4.2. По проблем 2: 
Вариант 1 „Без действие“: 
Описание: 
Министерският съвет не определя размера на таксите за първоначално вписване и за промени във вписаните обстоятелства в Регистъра на доставчиците на атракционни услуги, представляващи източник на повишена опасност.
Доставчиците на атракционни услуги не могат да внесат такса, следователно не могат да бъдат вписани в регистъра и не могат да предоставят услугите без първоначална регистрация съгласно изискванията на ЗОИБПАУПИПО.
Положителни (икономически/социални/екологични) въздействия: 
Не са идентифицирани очаквани положителни икономически, социални или екологични въздействия вследствие на прилагането на този вариант. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия: 
В бюджета няма да постъпват приходи от такси във връзка с регистрацията  и промяната във вписаните обстоятелства  в размер на 32 716 евро. 
(върху всяка заинтересована страна/група заинтересовани страни)
Специфични въздействия: 
Въздействия върху малките и средните предприятия: 
По-големият брой от предприятията, които са заети в бранша с предоставянето на атракционни услуги, представляващи източник на повишена опасност са микропредприятия. Вариантът „Без действие“ няма да има преки или косвени въздействия върху тях.
Административна тежест:
Този вариант няма въздействие върху административните разходи на физическите и юридическите лица – доставчици на атракционни услуги. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на Постановление за допълнение на Тарифата за таксите, които се събират по Закона за туризма“:
Описание:
Министерският съвет определя размера на таксите за първоначално вписване в Регистъра на доставчиците на атракционни услуги, представляващи източник на повишена опасност – част от Националния туристически и за промени във вписаните обстоятелства. 
Доставчиците на атракционни услуги след внасяне на таксата могат да бъдат вписани в регистъра, което е задължително условие за осъществяване на дейността.
Съгласно ЗОИБПАУПИПО такси се заплащат за първоначалното вписване в регистъра на доставчик на атракционни услуги, представляващи източник на повишена опасност, и за вписване на промени в обстоятелствата в регистъра.
По отношение таксата за първоначално вписване
При определянето на таксата за първоначално вписване е съобразена Методиката по чл. 7а от Закона за ограничаване на административното регулиране и административния контрол върху стопанската дейност, като стойността на предоставяната услуга е изчислена въз основа на разходите за нея. Размерът на таксата включва преки и непреки разходи, свързани с предоставянето на съответната услуга.
В размера на таксата са включени само преките трудови и материални разходи за извършването на услугата, не са калкулирани амортизационни разходи и печалба, както и разходи за отстраняване на нередовности и/или предоставяне на допълнителна информация.
При прогнозен брой от 220 /общо за четирите услуги/ подадени заявления от доставчици на атракционни услуги:
Преки разходи за труд – 18,83 евро
Разходи за външни услуги – 20 000 евро за надграждане на софтуера – 20 000/220 заявления -90,91 евро
Разходи за абонаментна поддръжка на софтуера и амортизации – 5 600/в момента абонамент за поддържане на регистъра/ 5600/220 -25,45 евро.
Общо преки разходи – 18,83+90,91+25,45 = 135,19 евро
Непреки разходи – 135,19 *10 % = 13,52 евро
Общо такса за първоначално вписване на доставчик на атракционни услуги в НТР – 148,71 евро.
По отношение таксата за промени в обстоятелствата
Регистърът на доставчиците на атракционни услуги, представляващи източник на повишена опасност, е част от Националния туристически регистър. 
Съгласно Тарифата за таксите, които се събират по Закона за туризма за вписване на настъпили промени в обстоятелства в НТР определената такса е 15,34 евро (чл. 1, ал. 3, т. 2; чл. 2, ал. 3, т. 2; чл. 6, ал. 3, т. 2; чл. 7, ал. 2, т. 2; чл. 8, ал. 2, т. 1). С цел използването на унифициран подход се предлага таксата за вписване на настъпили промени в обстоятелствата относно доставчиците на атракционни услуги да се определи в същия размер.
Положителни (икономически/социални/екологични) въздействия:
Определените размери на таксите за първоначално вписване в регистъра и за промяна във вписаните обстоятелства ще осигурят достатъчен финансов ресурс за поддържането на регистъра и предоставянето на административните услуги.
Прогнозните приходи от такси, които ще постъпят в държавния бюджет при първоначалната регистрация на минимум 220 доставчици на услуги са минимум 32716 евро.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
В Министерството на туризма дейностите по вписване в регистъра се осигуряват чрез преки разходи за труд на експертите в размер на 18,83 евро за обработка на едно заявление.
Общинските администрации ще осигуряват дейностите по вписванията от тяхна компетентност чрез преки разходи за труд на експертите в размер на 18,83 евро за обработка на едно заявление. 
 (върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  ………………………..
По-големият брой от предприятията, които са заети в бранша с предоставянето на атракционни услуги, представляващи източник на повишена опасност са микропредприятия. 
В дългосрочен план доставчиците на атракционни услуги ще извлекат ползи от лоялната конкуренция и повишеното търсене на атракционните услуги.
Административна тежест: 
При първоначалната регистрация доставчиците на атракционни услуги трябва да внесат такса в размер на 148,71 евро.
При промяна във вписаните в регистъра обстоятелства таксата е 15,34 евро.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
По проблеми 1 и 2:
Тъй като с цел процесуална икономия промените в Наредбата за Националния туристически регистър и за условията и реда за вписване в Националния регистър на туристическите забележителности, фестивали и събития и в Тарифата за таксите, които се събират по Закона за туризма ще се извършат с един нормативен акт вариантите по двата проблема ще бъдат анализирани заедно.
	
	Вариант
 „Без действие“
	Вариант 1

	Ефективност
	Цел 1: да се осигури предвидима регулаторна среда при предоставянето на атракционни услуги, представляващи източник на повишена опасност
	ниска
	висока

	
	Цел 2: да се осигури информираност за потребителите на услугите
	ниска
	висока

	
	Цел 3: да се осигури покриването на разходите за предоставяните услуги при вписване на доставчиците на атракционни услуги
	ниска
	висока

	Ефикасност
	Цел 1: да се осигури предвидима регулаторна среда при предоставянето на атракционни услуги, представляващи източник на повишена опасност
	ниска
	средна

	
	Цел 2: да се осигури информираност за потребителите на услугите
	ниска
	средна

	
	Цел 3: да се осигури покриването на разходите за предоставяните услуги при вписване на доставчиците на атракционни услуги
	ниска
	висока

	Съгласуваност
	Цел 1: да се осигури предвидима регулаторна среда при предоставянето на атракционни услуги, представляващи източник на повишена опасност 
	ниска
	висока

	
	Цел 2: да се осигури информираност за потребителите на услугите
	ниска
	висока

	
	Цел 3: да се осигури покриването на разходите за предоставяните услуги при вписване на доставчиците на атракционни услуги
	ниска
	висока


Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъдат постигнати заложените цели, поради което Вариант 2 е препоръчителният вариант. 

1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
Вариант 2 „Приемане на Постановление за изменение и допълнение на Наредбата за Националния туристически регистър и на Тарифата за таксите, които се събират по Закона за туризма“.
Този вариант създава възможност за поддържане на регистрационен режим, който да даде правна сигурност както за лицата, предоставящи атракционни услуги, така и за потребителите. Това ще окаже положителен ефект за нарастването на инвестициите в този сектор на икономиката. 
Този вариант би имал както преки, така и косвени положителни ефекти върху микропредприятията, малките и средните предприятия. Поддържането на Регистър на доставчиците на атракционни услуги, източник на повишена опасност, които отговарят на изискванията при предоставянето на такива услуги, ще окаже влияние върху търговците, като те ще извлекат ползи от лоялната конкуренция и повишеното търсене на атракционните услуги.
Вариантът би имал косвено положително въздействия върху бюджета, тъй като с осигуряване на прозрачност и доверие, чрез създаването на публичен регистър за лицата, предоставящи атракционни услуги, представляващи източник на повишена опасност, този сектор от икономиката би се изсветлил, което би довело и до повишаване на постъпленията в бюджета.  
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):
☒ Ще се увеличи
☐ Ще се намали
☐ Няма ефект
Вариантът ще доведе до повишаване на административните разходи само в краткосрочен план, до извършването на първоначалната регистрация. В дългосрочен план административните разходи биха намалели за търговците, тъй като те ще извлекат ползи от лоялната конкуренция и повишеното търсене на атракционните услуги.
Размерът на таксата за първоначално вписване включва преки и непреки разходи, свързани с предоставянето на съответната услуга. В размера на таксата са включени само преките трудови и материални разходи за извършването на услугата, не са калкулирани амортизационни разходи и печалба, както и разходи за отстраняване на нередовности и/или предоставяне на допълнителна информация. При прогнозен брой от 220 /общо за четирите услуги/ подадени заявления от доставчици на атракционни услуги:
Преки разходи за труд – 18,83 евро
Разходи за външни услуги – 20 000 евро за надграждане на софтуера – 20 000/220 заявления -90,91 евро
Разходи за абонаментна поддръжка на софтуера и амортизации – 5 600/в момента абонамент за поддържане на регистъра/ 5600/220 -25,45 евро.
Общо преки разходи – 18,83+90,91+25,45 = 135,19 евро
Непреки разходи – 135,19 *10 % = 13,52 евро
Общо такса за първоначално вписване на доставчик на атракционни услуги в НТР – 148,71 евро.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
☐ Да
Регистрационният режим е въведен със Закона за общите изисквания за безопасност при предоставяне на атракционни услуги, представляващи източник на повишена опасност. С проекта на акт се уреждат условията и редът за поддържане и ползване на регистъра.
☒ Не
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?
☐ Да 
Регистърът на доставчиците на атракционни услуги, представляващи източник на повишена опасност, ще бъде интегриран в Националния туристически регистър.
☒ Не
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
☒ Актът засяга пряко микропредприятията, малките и средните предприятия
Препоръчителният вариант би имал както преки, така и косвени положителни ефекти върху малките и средните предприятия. Поддържането на Регистър на доставчиците на атракционни услуги, източник на повишена опасност, които отговарят на изискванията при предоставянето на такива услуги, ще окаже влияние върху търговците, като те ще извлекат ползи от лоялната конкуренция и повишеното търсене на атракционните услуги.
☐ Актът не засяга МСП
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:
☐ Проведени консултации
……………………………………………………………..………………………………
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

☒ Предстоят обществени консултации по чл. 26 от Закона за нормативните актове
Проектът на Постановление на Министерския съвет и проектът на доклад на вносителя ще бъдат 
публикувани за обществено обсъждане на интернет страницата на Министерството на туризма и на Портала за обществени консултации на Министерския съвет.
Заинтересованите лица ще разполагат с 30-дневен срок, в който да изразят становища по тях. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?
☐ Да 
☒ Не
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?
☐ Да 
☒ Не
(преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………..……………………… …………………………………………………………………..………………………
Приложете необходимата допълнителна информация и документи.

	11. Информационни източници:
1. Доклад на цялостна предварителна оценка на въздействието на проекта на Закон за общите изисквания за безопасност при предоставяне на атракционни услуги, представляващи източник на повишена опасност https://www.strategy.bg/bg/public-consultations/11691
2. Регистър на вписаните граждански въздухоплавателни средства в Република България https://www.caa.bg/bg/category/300/17238 
3. Документите по Проекта на Постановление на Министерския съвет за изменение и допълнение на Наредбата за плаването и граничния режим във вътрешните морски води, в териториалното море и във вътрешните водни пътища на Република България на български и чуждестранни яхти, лодки и други плавателни средства за спорт, туризъм и развлечение, както и извършване на водноатракционни услуги с тях https://www.strategy.bg/bg/public-consultations/12514 
4. Документите по Проекта на Наредба за водноатракционните услуги, предоставяни във водни обекти извън вътрешните морски води, териториалното море и вътрешните водни пътища https://www.strategy.bg/bg/public-consultations/12547 
5. Документите по Проекта на Наредба за изискванията за безопасност на атракционите услуги с увеселителни съоръжения - източник на повишена опасност https://www.strategy.bg/bg/public-consultations/12548 
6. Писмо № 18-109-1/4.08.2026 г. на ИА „Българска служба за акредитация“
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Венелина Червенкова, директор на дирекция „Туристическа политика“
Дата:  07.08.2026 г.
Подпис:   …

Венелина Червенкова

директор на дирекция ТП


